b'\n_START_ARTICLE_\nVernon Heywood\n_START_SECTION_\nDelo\n_START_PARAGRAPH_\nV letih 1965\xe2\x80\x931968 je predaval na Univerzi v Liverpoolu in bil hkrati predstojnik oddelka za botaniko, v letih 1968\xe2\x80\x931986 pa je bil profesor in predstojnik Oddelka za botaniko Univerze v Readingu, kjer je bil hkrati tudi ravnatelj \xc5\xa0ole za biolo\xc5\xa1ke vede (1972\xe2\x80\x931975) ter dekan Prirodoznanztvene fakultete (1978\xe2\x80\x931981). Leta 1987 je ustanovil Botanic Gardens Conservation International (BGCI) in postal njegov direktor. Heywood je bil 30 let (1956\xe2\x80\x931986) generalni sekretar organizacije Flora europea, pa tudi predsednik Zdru\xc5\xbeenja sistematikov, podpredsednik Linn\xc3\xa9jevega dru\xc5\xa1tva v Londonu in honorarni sv\xc3\xa9tnik \xc5\xa0panskega visokega sveta za znanstvene raziskave, kot strokovnjak za varovanje rastlinske dedi\xc5\xa1\xc4\x8dine je bil na\xc4\x8delnik Sveta evropskih znanstvenih skupin izvedencev za vastvo rastlinstva in je deloval v Svetovni zvezi za varstvo narave (IUCN) ter bil dopisni \xc4\x8dlan Ameri\xc5\xa1kega botani\xc4\x8dnega dru\xc5\xa1tva, Ameri\xc5\xa1kega dru\xc5\xa1tva botani\xc4\x8dnih taksonomov, Bavarskega botani\xc4\x8dnega dru\xc5\xa1tva, Kraljevega nizozemskega botani\xc4\x8dnega dru\xc5\xa1tva in Finskega biolo\xc5\xa1kega dru\xc5\xa1tva. Upravljal je \xc5\xa1e Kraljevi botani\xc4\x8dni vrt v Kewu in bil kot \xc4\x8dlan njegovega znanstvenega svetovalnega odbora tudi \xc4\x8dlan svetovalnih odborov Kanarskega botani\xc4\x8dnega vrta Viera y Clavija v Las Palmas ter francoskih ustanov za varstvo doma\xc4\x8dega rastlinja v Porquerellesu in Bailleulu.\n_START_SECTION_\nNagrade, \xc4\x8dasti in odlikovanja\n_START_PARAGRAPH_\nLeta 1987 je prejel Linn\xc3\xa9jevo medaljo, ki jo podeljuje Linn\xc3\xa9jevo dru\xc5\xa1tvo v Londonu. Leta 2007 ga je Planta Europa na 5. konferenci, v Cluju-Napoci, nagradila z Linn\xc3\xa9jevo nagrado. Je tudi prejemnik reda srebrnega psa oto\xc5\xa1ke vlade Gran Canaria za prizadevanja na podro\xc4\x8dju varovanja okolja in Hutchinsonovo medaljo \xc4\x8dika\xc5\xa1kega hortikulturnega dru\xc5\xa1tva. KnjigaTaxonomy and Plant Conservation (Cambridge University Press, 2006, Etelka Leadlay and Stephen Jury, eds.) je bila posve\xc4\x8dena Heywoodovi 75-letnici.'